**Správa o výsledkoch a podmienkach výchovno – vzdelávacej činnosti za školský rok 2022/2023**

**Vypracovala:** Martina Petríková, riaditeľka MŠ Svrčinovec č. 856

**Prerokované na pedagogickej rade dňa:** 24.08.2023

**Prerokované v Rade školy** pri MŠ Svrčinovec č. 856, 023 12 Svrčinovec

**Vyjadrenie Rady školy:** Rada školy odporúča zriaďovateľovi, Obci Svrčinovec Správu o výsledkoch a podmienkach výchovno – vzdelávacej činnosti za školský rok 2022/23

**schváliť - neschváliť**

................................................................

Marcel Hlaváč

Predseda Rady školy pri Materskej škole Svrčinovec č. 856, 023 12

**Stanovisko zriaďovateľa:** Obec Svrčinovec Správu o výsledkoch a podmienkach výchovno – vzdelávacej činnosti za školský rok 2022/23

**schvaľuje – neschvaľuje**

..........................................................

za zriaďovateľa

starostka obce Mgr. Renáta Majchráková, MBA

Obsah

1. Východiská a podklady...........................................................................................................4
2. Základné identifikačné údaje..................................................................................................5
3. Poradné orgány školy...............................................................................................................5
4. Údaje o počte detí....................................................................................................................9
5. Uplatňované učebné programy.............................................................................................9
6. Údaje o počte zamestnancov a plnení kvalifikačných predpokladov u pedagogických zamestnancov..........................................................................................................................9
7. Údaje o aktivitách a organizovaných akciách materskej školy........................................11
8. Spolupráca materskej školy s ďalšími subjektami.................................................................15
9. Účasť v súťažiach a projektoch.............................................................................................16
10. Údaje o výsledkoch hodnotenia výchovno – vzdelávaecej činnosti...............................16
11. Údaje o výsledkoch inšpekčnej činnosti...............................................................................21
12. Údaje o priestorových a materiálno – technických podmienkach...................................21
13. **východiská a podklady**

* **Vyhláška č. 526/2021 Z. z. Vyhláška Ministerstva školstva, vedy, výskumu a športu Slovenskej republiky, ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení**
* **Koncepcia rozvoja materskej školy**
* **Plán práce školy**
* **Zápisnice zo zasadnutí Rady školy pri MŠ Svrčinovec**
* **Zápisnice zo zasadnutia pedagogickej rady**

1. **záKLADNé IDENTIFIKAčNé úDAJE**

|  |  |
| --- | --- |
| Názov školy: | Materská škola Svrčinovec č.856 |
| Adresa školy: | Svrčinovec č.856, 023 12 Svrčinovec |
| IČO: | 37904591 |
| Telefón školy: | 041/4371632 |
| Email: | ms.svrcinovec@mail.com |
| Webové sídlo školy: | mssvrcinovec.sk |
| Vedúci zamestnanci: | Martina Petríková – riaditeľ MŠ  Iveta Cyprichová – zástupca riaditeľa MŠ  Janka Štetiarová – vedúca ŠJ |
| Zriaďovateľ: | Obec Svrčinovec |
| Štatutárny zástupca zriaďovateľa: | starostka obce Mgr. Renáta Majchráková, MBA |

1. **PORADNé ORGáNY šKOLY**
2. **Rada školy**

|  |  |
| --- | --- |
| Dátum ustanovenia: | 2. júla 2021 |
| Počet členov: | 11 |
| Členovia Rady školy poverení zriaďovateľom: | Marcel Hlaváč, Ondrej Hlaváč, Jana Dejová, Mgr. Milada Špiláková |
| Členovia Rady školy za rodičov: | Simona Smolková, Marika Časnochová, Marianna Strýčková, Peter Kubišta |
| Členovia Rady školy za zamestnancov školy: | Veronika Karpitová, Janka Štetiarová, Alena Jurištová |
| Predseda Rady školy: | Marcel Hlaváč |

Rada školy pri MŠ Svrčinovec č. 856 je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy a záujmy zákonných zástupcov, pedagogických zamestnancov a ďalších zamestnancov školy a detí v oblasti výchovy a vzdelávania. Plní tiež funkciu verejnej kontroly práce vedúcich zamestnancov. Vyjadruje sa ku všetkým závažným skutočnostiam, ktoré sa vzťahujú k práci v materskej škole.

**Zasadnutia RŠ:**

*August 2022*

1. Správa o činnosti RŠ za uplynulý šk. rok
2. Schválenie plánu činnosti na nový šk. rok
3. Návrh materiálno technického zabezpečenia na šk. rok 2022/23
4. Návrh organizácie materskej školy na šk. rok 2022/23
5. Správa o hospodárení za 1. polrok 2022
6. Informácia o počte prijatých detí na šk. rok 2022/23
7. Rôzne

*Október 2022*

1. Správa o výsledkoch a podmienkach výchovno – vzdelávacej činnosti za šk. rok 2021/22
2. Návrh rozpočtu MŠ na obdobie rokov 2023 - 25
3. Rôzne

*Február 2023*

1. Voľba predsedu RŠ
2. Správa o hospodárení MŠ za kalendárny rok 2022
3. Návrh úpravy rozpočtu MŠ na rok 2023
4. Prerokovanie Podmienok prijatia na predprimárne vzdelávanie do MŠ Svrčinovec
5. Rôzne
6. **Pedagogická rada**

|  |  |
| --- | --- |
| Počet členov: | 8 |
| Členovia pedagogickej rady: | Martina Petríková  Iveta Cyprichová  Štefánia Lašová  Alena Jurištová  Mgr. Anna Varmusová  Bc. Jana Šuriková  Veronika Karpitová  Mgr. Alžbeta Padychová |

Pedagogická rada je poradný orgán, ktorý pracuje podľa vypracovaného rokovacieho poriadku. Jej členmi sú všetci pedagogickí zamestnanci.

**Zasadnutia Pedagogickej rady:**

*August 2022*

1. Kontrola prijatých uznesení
2. Prerokovanie Plánu práce na šk. rok 2022/23, Plánu vnútornej kontroly školy, Správy o výsledkoch a podmienkach výchovno – vzdelávacej činnosti za šk. rok 2021/22
3. Prerokovanie Školského poriadku, Pracovného poriadku, Organizačného poriadku
4. Pokyny k otvoreniu nového školského roka
5. Triedna dokumentácia, systém plánovania, diagnostika detí
6. Adaptačný program novoprijatých detí
7. Rozvíjajúci program pre deti pokračujúce v povinnom predprimárnom vzdelávaní, spolupráca s CCCP a P
8. Plánované aktivity, projekty, krúžková činnosť
9. Plán profesijného rozvoja
10. Rôzne
11. Diskusia
12. Záverečné uznesenia

*Október:*

1. Kontrola prijatých uznesení
2. Pedagogické aktuality
3. Priebeh a výsledky adaptácie novoprijatých detí
4. Kontrola výsledkov diagnostiky detí
5. Zovšeobecnenie poznatkov vnútroškolskej kontroly
6. Organizácia plánovaných aktivít
7. Rôzne
8. Diskusia
9. Prijaté opatrenia

*Január:*

1. Kontrola prijatých uznesení
2. Pedagogické aktuality
3. Hodnotenie výchovno – vzdelávacieho procesu za 1. polrok šk. roka
4. Hodnotenie plnenia Plánu práce
5. Zovšeobecnenie poznatkov vnútroškolskej kontroly
6. Prerokovanie podmienok prijatia na predprimárne vzdelávanie
7. Organizačné pokyny k pripravovaným podujatiam – Mikulášska besiedka, Krabica plná lásky,..
8. Diskusia
9. Prijaté opatrenia

*Marec:*

Slávnostná pedagogická rada

*Apríl:*

1. Kontrola prijatých uznesení
2. Zovšeobecnenie poznatkov z vnútroškolskej kontroly
3. Organizačné pokyny k plánovaným aktivitám – Stavanie mája, Deň tvorivosti, Karneval, Dopravná olympiáda, Deň, detí..
4. Diskusia
5. Prijaté opatrenia

*Jún:*

1. Kontrola prijatých opatrení
2. Hodnotenie výchovno – vzdelávacej činnosti za 2. polrok šk. roka, závery na ďalší šk. rok
3. Hodnotenie Plánu práce
4. Zovšeobecnenie poznatkov z vnútroškolskej kontroly
5. Organizácia prázdninovej činnosti, plán čerpania dovoleniek pedagogických zamestnancov
6. Rôzne
7. Diskusia
8. Prijaté opatrenia
9. **Rada rodičov**

Vyvíjala úzku spoluprácu s vedením školy, napomáhala pripravovať a realizovať aktivity spolupráce s rodinou. Uskutočnila kontrolu účtovných dokladov triednych fondov na nákup hračiek a učebných pomôcok, vyjadrovala sa k využívaniu financií fondu ZRŠ. Plenárne rodičovské združenie prebehlo 30.augusta 2022. Zákonní zástupcovia boli oboznámení so Školským poriadkom, Plánom práce a aktivít. Súhlas s výškou poplatkov, dobou prevádzky MŠ ako i oboznámenie so Školským poriadkom vyjadrili vlastnoručným podpisom.

**iV. ÚDAJE O POčTE DETí**

|  |  |
| --- | --- |
| Počet tried: | 4 |
| Počet detí k 15. 09. 2022: | 87 |
| Celkový počet detí s povinným predprimárnym vzdelávaním: | 29 |
| Z toho počet detí s pokračujúcim povinným predprimárnym vzdelávaním: | 3 |
| Počet detí so ŠVVP | 0 |

Do 1. ročníka ZŠ odchádza 28 detí. Jedno dieťa pokračujú v plnení povinného predškolského vzdelávania v Spojenej škole v Čadci. V období od 15.09. 2022 do 15. 09.02023 bolo prijatých 41 žiadostí na predprimárne vzdelávanie. Z toho tri deti boli prijaté už počas školského roka 2022/23. Na školský rok 2023/24 bolo vydaných 32 rozhodnutí o prijatí dieťaťa na predprimárne vzdelávanie a 6 rozhodnutí o neprijatí dieťaťa na predprimárne vzdelávanie.

**V. UPLATňOVANé UčEBNé PROGRAMY**

Výchovno-vzdelávací proces bol realizovaný podľa učebných osnov vyplývajúcich zo Školského vzdelávacieho programu „Chráňme si našu Zem“ ktorý bol spracovaný podľa Štátneho vzdelávacieho programu pre predprimárne vzdelávanie v materských školách a obohatený o špecifiká našej školy. Vychádzajúc zo ŠkVP a profilácie MŠ, smeroval k vytváraniu podmienok pre zdravý, fyzický vývin detí a pozdvihovali sme úroveň enviromentálneho cítenia. Tematické okruhy sa navzájom prelínali, pričom rozvíjali všetky vzdelávacie oblasti. Tento školský vzdelávací program uplatňujeme v praxi od 1. septembra 2016.

**VI. ÚDAJE O POčTE zamestnancov a plnení kvalifikačných predpokladov u pedagogických zamestnancov**

|  |  |  |  |
| --- | --- | --- | --- |
| Pedagogickí zamestnanci MŠ |  | Nepedagogickí zamestnanci MŠ |  |
| Učiteľ materskej školy | 8 | Vedúca ŠJ, účtovníčka | 1 |
|  |  | Hlavná kuchárka | 1 |
|  |  | Pomocná kuchárka | 1 |
|  |  | Upratovačka | 2 |
| spolu | **8** | **spolu** | **5** |

Pedagogickí zamestnanci spĺňajú kvalifikačné predpoklady stanovené vyhláškou MŠ SR č. 1/2020 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov

|  |  |  |  |  |  |  |
| --- | --- | --- | --- | --- | --- | --- |
| p.č. | Meno a priezvisko | Kategória PZ | Podkategória PZ | Kariérový stupeň | Kariérová pozícia | Kvalifikovanosť |
| 1. | Martina Petríková | učiteľ | Učiteľ materskej školy | PZ s 1. atestáciou | Vedúci PZ-  riaditeľ školy | 100% |
| 2. | Iveta Cprichová | učiteľ | Učiteľ materskej školy | PZ s 1. atestáciou | Vedúci PZ- zástupca riaditeľa, triedny učiteľ | 100% |
| 3. | Anna Varmusová, Mgr. | učiteľ | Učiteľ materskej školy | Samostatný PZ | PZ- špecialista-triedny učiteľ, vedúca MZ | 100% |
| 4. | Alžbeta Padychová, Mgr. | učiteľ | Učiteľ materskej školy | PZ s 1. atestáciou |  | 100% |
| 5. | Veronika Karpitová | učiteľ | Učiteľ materskej školy | Samostatný PZ | PZ-špecialista-triedny učiteľ | 100% |
| 6. | Alena Jurištová | Učiteľ | Učiteľ materskej školy | Samostatný PZ | PZ-špecialista-triedny učiteľ | 100% |
| 7. | Štefánia Lašová | Učiteľ | Učiteľ materskej školy | Samostatný PZ |  | 100% |
| 8. | Jana Šuriková, Bc. | Učiteľ | Učiteľ materskej školy | Samostatný PZ |  | 100% |

**VII. ÚDAJE O AKTIVITáCH A ORGANIZOVANýCH AKCIáCH MATERSKEJ šKOLY**

Aktivity MŠ tvoria neoddeliteľnú súčasť edukačného procesu a podporujú celostný rozvoj osobnosti dieťaťa. Materská škola sa zapája do aktivít a kultúrnych podujatí nielen v obci, ale i mimo nej.

1. ***Enviromentálna výchova a podpora zdravého životného štýlu***

Vzhľadom k profilácii materskej školy na enviromentálnu výchovu, veľkú časť aktivít tvorili tie so zameraním na poznávanie prírody, jej významu pre človeka a potrebu jej ochrany. U detí sme prostredníctvom zážitkového učenia, pozorovaní, vychádzok, hry rozvíjali enviromentálnu gramotnosť a lásku k prírode. V rámci podpory zdravého životného štýlu do jedálnička detí sme pravidelne zaraďovali čerstvé ovocie, zeleninu, celozrnné výrobky, obilninové kaše, mliečne výrobky, menej používané druhy zeleniny a obilnín, ryby a iné. Pitný režim bol tvorený detskými ovocnými čajmi, mliečnymi nápojmi a z veľkej časti čistou pitnou vodou. V čo najväčšej miere sme sa snažili obmedzovať priemyselne vyrobené sladkosti a cukrovinky. V rámci denného režimu boli zaraďované pohybové a športové aktivity v rozličných formách a to nielen v interiéri ale i exteriéri materskej školy a v prírodnom prostredí.

|  |  |  |
| --- | --- | --- |
| Názov aktivity | obsah | Spolupráca |
| Sadenie okrasných a ovocných stromov v areáli MŠ | Poznávanie niektorých druhov ovocných a okrasných stromov, ich funkcie, pracovné činnosti spojené s výsadbou a starostlivosťou o stromy v areáli MŠ. | Gárden Centrum Oščadnica |
| Čisté ruky | Divadielko a praktické činnosti - osvojenie základných hygienických návykov, ich význam - správna technika umývania rúk. |  |
| Deň mlieka | Aktivity zamerané na poznávanie cesty mlieka od zdroja až k spotrebiteľovi, význam mlieka pre zdravie | ŠJ |
| Jesenná výstava ovocia a zeleniny | Návšteva výstavy jesenných plodov a umeleckej tvorby . | Obec Svrčinovec |
| Návšteva muštárne | Účasť na slávnostnom otvorení muštárne spojená s jej prehliadkou a prednáškou. | Obec Svrčinovec |
| Zemiakový deň | Zážitkové učenie, hry a výtvarné činnosti v areáli MŠ. |  |
| Jesenné upratovanie | Pracovné činnosti spojené so starostlivosťou o prírodné prostredie - hrabanie lístia, konárikov v areáli MŠ |  |
| Jabloňové mosty | Poznávanie niektorých druhov ovocných stromov, ich funkcie, pracovné činnosti spojené so starostlivosťou o stromy vysadené v areáli MŠ | Obec Svrčinovec |
| Šarkaniáda | Skúmanie prírodné javy (vietor)prostredníctvom hier a aktivít v prírodnom prostredí – púšťanie šarkanov na kopci. | Školský klub pri ZŠ Svrčinovec |
| Kde bolo tam bolo... | Overovanie návrhov na enviromentálnu výchovu detí predškolského veku - SOČ | SOŠ drevárska a stavebná v Krásne nad Kysucou |
| Včelár | Prednáška o význame včiel, starostlivosti o včely, ukážky práce, produktov – návšteva včelára. | Kysucké kultúrne stredisko v Čadci |
| Vtáčiky | Príprava, krmítok, vtáčích búdok, krmiva, osvojovanie poznatkov o vtákoch a ich význame. |  |
| Poznávame okolie - Trojmedzie | Turistická vychádzka na Trojmedzie |  |
| Tajomstvá hmyzu | Aktivity na stanovištiach v areáli MŠ zamerané na poznávanie života hmyzu. |  |
| Zdravé zúbky | Prednáška a praktické činností zamerané na starostlivosť o chrup. | RÚVZ Čadca, Kysucké kultúrne stredisko v Čadci |
| Deň Zeme | Aktivity zamerané na enviromentálnu gramotnosť. |  |
| Výsadba rastliniek | Výsadba byliniek, kvetov a zeleniny do vyvýšených záhonov. | Kvetinárstvo Svrčinovec |
| Škôlkarská Olympiáda | Športové a pohybové súťaženie v areáli MŠ. |  |

1. **Regionálna výchova – ľudové tradície**

|  |  |  |
| --- | --- | --- |
| Názov aktivity | obsah | spolupráca |
| Výchovný koncert | Ukážky ľudových dychových nástrojov, piesní a zvykov | Zberateľ ľudových piesní A. Budinský z Očovej |
| Fašiangy | Prezentácia ľudových zvykov a tradícií spojených s fašiangami, karneval |  |
| Morena, Morena | Prezentácia ľudových zvykov a tradícií spojených s odchodom zimy, príprava a vynášanie Moreny. | Mgr. Z. Gacíková, Kysucké kultúrne stredisko v Čadci |
| Veľkonočná výstava | Návšteva výstavy umeleckej tvorivosti v kultúrnom dome . |  |
| Stavanie mája | Prezentácia ľudových zvykov a tradícií spojených so stavaním mája. | harmonikár S. Strýček |
| Trávnice | Prezentácia ľudových zvykov a tradícií spojených s prácami na lúkach a poliach. | Svrčinky |

1. ***Kultúrne a iné podujatia***

|  |  |  |
| --- | --- | --- |
| Názov aktivity | Obsah | Spolupráca |
| Simsalala | Interaktívne hudobné vystúpenie | Hudobníčka Simsalala |
| Vianočné perníčky | Príprava a zdobenie perníkov |  |
| Krabica plná lásky | Tvorenie vianočných pozdravov a darčekov pre seniorov v domove dôchodcov, zbierka krabičiek od darcov. | Koľko lásky o.z. |
| Vianočná besiedka | Hudobno – dramatický program , odovzdávanie balíčkov |  |
| Návšteva ZŠ | Návšteva predškolákov na vyučovaní v 1. ročníku ZŠ | ZŠ Svrčinovec |
| Gulliverov denník | Návšteva divadelného predstavenia v rámci prehliadky divadelných súborov Palárikovej Rakovej KD | obec Svrčinovec |
| Návšteva knižnice | Návšteva knižnice spojená s prezentáciou jej činnosti | Obecná knižnica |
| Deň matiek | Vystúpenie detí na oslavách Dňa matiek v KD | ZUŠ Skalité, obec Svrčinovec |
| Chlebík | Interaktívne divadelné predstavenie | Divadelný súbor Hoki - Poki |
| Robinson.ka | Návšteva bábkového predstavenia v Mestskom divadle Žilina | Mestské divadlo Žilina |
| Výchovný koncert | Vystúpenie detí zo ZUŠ | Súkromná ZUŠ Skalité |
| Westernové popoludnie | Zábavné aktivity s rodičmi a deťmi v areáli MŠ | Rodičia, obec Svrčinovec |
| Bublinková párty | Rozlúčka so škôlkou spojená s hudobným vystúpením a bublinkovou párty | Agentúra NOBO |

1. ***Krúžková činnosť***

|  |  |  |
| --- | --- | --- |
| názov | zodpovedný | Veková kategória detí |
| Anglický jazyk | Mgr. Hlaváčová, Akadémia vzdelávania v Čadci | predškoláci |
| Výtvarný krúžok | Bc. Jana Šuriková | predškoláci |
| Hravá matematika | Mgr. Anna Varmusová | predškoláci |

**VIII. SPOLUPRáCA MATERSKEJ šKOLY S ĎALšíMI SUBJEKTMI**

|  |  |
| --- | --- |
| Obec Svrčinovec | obecné akcie – Deň matiek, výstavy, kultúrne podujatia, zapožičanie stanov a lavičiek, občerstvenie, Jabloňové mosty – stromy, kosenie, Svrčinovský Spravodaj.. |
| ZŠ Svrčinovec | konzultácie, spoločné aktivity – návšteva v 1. ročníku, čítanie v MŠ, prednáška pre rodičov – školská zrelosť |
| Školský klub pri ZŠ Svrčinovec | spoločné aktivity – Šarkaniáda, pohybové hry v areáli |
| Kysucké kultúrne centrum v Čadci | osvetová činnosť |
| Kysucká knižnica | výtvarné, hudobné a súťaže v prednese |
| Koľko lásky o.z. | charitatívna akcia Koľko lásky sa zmestí.... |
| CCCP a P v Čadci | odborné poradenstvo, depistáž |
| CCCP a P v Sabinove | práca s nadanými deťmi |
| Klinický logopéd | odborné poradenstvo |
| Mestské divadlo v Žiline | divadelné predstavenia |
| Akadémia vzdelávania Čadca | jazykový kurz angličtiny pre deti |
| Svrčinky | prezentácia ľudových zvykov a tradícií v MŠ |
| ZUŠ Skalité | výchovné koncerty |
| Gárden Centrum v Oščadnici | edukácia v oblasti výsadby a starostlivosti o stromy |
| A. Budinský | výchovný koncert |
| OZ pre krajšie Kysuce | zástena k pieskovisku, úprav terénu v areáli MŠ, rekonštrukcia dverí |
| Rada školy pri MŠ Svrčinovec | podpora a pomoc s aktivitami MŠ, návrhy a námety na činnosť, |
| S. Strýček | hudobná produkcia |
| RÚVZ v Čadci | edukácia v oblasti starostlivosti o chrup |
| Marián Rovder | sponzorstvo – stôl na mäso do šk. kuchyne |
| Pedagogická fakulta Prešovskej univerzity v Prešove | Logická olympiáda |
| Stredná odborná škola drevárska a stavebná Krásno nad Kysucou | stredoškolská odborná činnosť |
| Agentúra NOBO | interaktívne predstavenie |
| Zákonní zástupcovia detí | Metodicko – poradenská činnosť, sponzorstvo |

**IX. ÚčASť v SúťAžIACH a PROJEKTOCH**

* Školské ovocie
* Domestos pre školy
* Logická olympiáda
* Vesmír očami detí – výtvarná súťaž
* Pramienok – výtvarná súťaž
* Adoptuj si kravičku
* Zelená škola
* O zlatý hrebienok Enrika Kokoríka – spevácka súťaž

**X. ÚDAJE O VýSLEDKOCH HODNOTENIA VýCHOVNO – VZDELáVACEJ čINNOSTI**

Z analýz výchovno-vzdelávacej činnosti za školský rok 2021/2022 z jednotlivých tried je potrebné vo vzdelávacích oblastiach:

***Vzdelávacia oblasť: Jazyk a komunikácia***

V rámci výchovno-vzdelávacieho procesu bol dôraz kladený na artikuláciu a výslovnosť, gramatickú správnosť a spisovnosť hovorenej reči, na primeranosť používania jazyka a spisovné vyjadrovanie. Zamerali sme sa na kľúčové aspekty písanej reči a písanej kultúry – jej obsah a formu. Spolu s deťmi sme vyrábali leporelá, knihy s prediktabilným textom.

*Odporúčania:*

• Poskytovať deťom dostatočný priestor k verbálnemu vyjadreniu svojich pocitov, myšlienok, názorov a zážitkov.

• Využívať jazykové cvičenia a logopedické básničky

• Spolupracovať s rodinou detí s problémami reči a individuálnymi rozhovormi ich nabádať k nadviazaniu spolupráce s logopédom.

• Častými slovnými hrami a individuálnym prístupom dosiahnuť zlepšenie vo výslovnosti.

• Denne čítať deťom pred spaním rozprávky a príbehy s následnou reprodukciou čítaného textu.

• Prehlbovať slovnú zásobu detí – rozhovorom, bádaním, experimentovaním a priamym pozorovaním prírody a prírodného prostredia

• Dodržiavanie pravidiel pri vedení dialógu

• Individuálnym prístupom rozvíjať grafomotorickú gramotnosť (V predprimárnom vzdelávaní je úroveň jemnej motoriky a grafomotoriky jedným z dôležitých kritérií pri posudzovaní nástupu dieťaťa do základnej školy. Veľký význam má kresba, ktorá poskytuje informácie o jeho celkovej vývinovej úrovni, o úrovni jemnej motoriky, zrakovom a priestorovom vnímaní, o vizuomotorike – súhre zrakového vnímania s pohybom ruky).

***Vzdelávacia oblasť: Matematika a práca s informáciami***

V oblasti Matematika a práca s informáciami sme deťom poskytovali základy matematických a informatických poznatkov a zručností. Využitím edukačných hier, súťaží, dramatizácie a situácií z bežného života sme u detí vytvárali elementárne základy riešenia problémov, kritického a tvorivého myslenia. Deti si rozvíjali priestorovú predstavivosť, zoznamovali sa s jednoduchšími plošnými a priestorovými geometrickými útvarmi, porovnávali ich a merali, manipulovali s prvkami a skupinami predmetov, triedili predmety podľa počtu, tvaru, farby, porovnávali množstvo odhadom a počítaním, vytvárali si prvé názorné predstavy o čísle a počtových úkonoch, orientovali sa v číselnom rade. Stretli sa s pravdivými a nepravdivými tvrdeniami a s jednoduchými postupnosťami. V rámci práce s informáciami pracovali podľa návodu – využívali sme didaktické pomôcky Logico primo, Včelu Bee-bot, mikrofóny, prácu s interaktívnou tabuľou, prácu s počítačom, autokorektívne karty. Využívanie pracovných listov a zošitov slúžilo na evaluáciu, aktivizovalo deti k samostatnosti, kreativite a správnosti rozhodovania pri riešení úlohy.

*Odporúčania:*

• Zadávať problémové úlohy tak, aby sa deti rôznym spôsobom riešili úlohy a zdôvodňovali postupy riešení.

• Pomocou rôznych metód podporovať a precvičovať priestorovú orientáciu.

• Zaraďovať aktivity spojené s bádaním a objavovaním a spájať nové objavovanie s pozitívnou emóciou.

• Zamerať pozornosť na hru s geometrickými tvarmi a útvarmi (tangram, puzzle).

• Vo väčšej miere využívať digitálne pomôcky.

***Vzdelávacia oblasť: Človek a príroda***

Na rozvíjanie poznávacích schopností, predstavivosti a fantázie deti využívali priame pozorovanie prírodných javov, konkrétnu manipuláciu s predmetmi, voľné hry, experimentovanie, zmyslové hry, činnosti na rozvoj a cvičenie vnímania, námetové hry a činnosti, prácu s knihami, s obrázkovým materiálom, sledovanie rozprávok. V environmentálnej oblasti získali deti elementárne poznatky o okolitom svete a dianí v ňom, o vplyve človeka na životné prostredie. Vytvárali si základy pre otvorený a zodpovedný postoj k životnému prostrediu. Úlohy plnili zmysluplnými pracovnými činnosťami, kognitívnymi činnosťami (kladenie otázok a hľadanie odpovedí), využívaním encyklopédií, eko-hrami, aktivitami. Tento rozvoj funkcií a procesov sa uskutočňoval najmä prostredníctvom riešenia každodenných, deťom blízkych problémov. Deti sme viedli k tomu, aby boli zvedavé, aby mali radosť z poznávania, objavovania, skúmania, experimentovania. Vo všetkých činnostiach sa dôraz kládol na deti, na ich aktivitu a samostatnosť pri činnostiach a na schopnosť dokázať sa na činnosti sústrediť a vnímať ich.

*Odporúčania:*

• Rozširovať zmysluplné poznávanie detí, reagovať na ich podnety, prijímať názory a informácie z iných zdrojov.

• Intenzívnejšie zaradovanie experimentov, zážitkového učenia do edukácie detí

• rozvíjanie ochranárskych postojov k prírode- v rámci projektu Enviro-EKO

• Využívať časté vychádzky do prírody a blízkeho okolia.

***Vzdelávacia oblasť: Človek a spoločnosť***

Pri dosahovaní výkonových štandardov vo vzdelávacej oblasti Človek a spoločnosť sme viedli deti k prejavovaniu empatického správania sa podľa spoločenských pravidiel. Podporovali sme verbálnu a neverbálnu komunikáciu činnosťami počas ranného kruhu, rôznymi prosociálnymi aktivitami. Deti sa učili rešpektovať pravidlá triedy, poskytovali sme im dostatočný priestor na reflexiu a sebareflexiu. Pozornosť sme venovali sviatkom detí. Tieto aktivity deti prežívali s citom a radosťou, prejavovali empatiu. Rešpektovali sme vývinové osobitosti detí, ich individuálne potreby, zameriavali sme pozornosť i na vzájomné vzťahy.

*Odporúčania:*

• Zaraďovať prosociálne aktivity aj do iných vzdelávacích oblastí.

• Posilniť schopnosť spolupráce medzi deťmi.

• Podporovať hodnotiace a sebahodnotiace spôsobilosti detí.

• Naďalej viesť deti vo všetkých činnostiach dňa k nenásilnému riešeniu konfliktných situácií a k dohode na kompromisoch.

• Dôsledne dodržiavať, upozorňovať a sledovať dodržiavanie zvolených pravidiel triedy.

• Hľadať metódy jednotnej spolupráce s rodičmi pri správaní, pri styku s cudzími osobami, ako aj pri hyperaktivite niektorých detí.

***Vzdelávacia oblasť: Človek a svet práce***

Hlavným cieľom bolo utvárať a rozvíjať základné zručnosti dieťaťa počas dňa, ako sú sebaobslužné činnosti, grafomotorické predispozície, ako aj bežné úkony v domácnosti. Formou zážitkového učenia deti poznávali rôzne profesie, oboznamovali sa s rôznymi materiálmi a ich vlastnosťami formou bádania, experimentovania.

*Odporúčania:*

• Vytvárať prostredie pre praktickú realizáciu rôznych pracovných zručností.

• Zaraďovať aktivity na využívanie modelovacích hmôt.

• Zaradovať aktivity pri hrových činnostiach na prácu s nožnicami

• Ciele vzdelávacích aktivít formulovať zrozumiteľne, jednoznačne, na úrovni poznania a skúseností detí.

• Zaraďovať rôzne hry na rozvoj jemnej motoriky

• Prostredníctvom motivačných básní podnecovať u detí záujem pri upratovaní (hračky, pracovný, výtvarný materiál).

***Vzdelávacia oblasť: Umenie a kultúra – Hudobná výchova***

HUDOBNÁ VÝCHOVA Pozitíva: - väčšina detí dobre zvláda vokálne a inštrumentálne rytmické činnosti, vedia rytmizovať slová a vytvárať rytmické sprievody k riekankám a piesňam. Deti obľubujú imitáciu pohybov v HPH, ktoré si v skupinkách spontánne sami vytvoria, primerane zvládajú jednoduché tanečné pohyby a HPH s pravidlami - dokážu si vypočuť primerane dlhú detskú skladbu, zážitky a emócie z nej vyjadrujú pohybom zodpovedajúcim téme, hudobno-dramatickou improvizáciu, niektoré sa tanečne prejavujú veľmi dobre a pomerne rýchlo si osvoja choreografiu.

*Odporúčania:*

• Vytvárať situácie na hlasové imitácie, spev na zvukomalebné slabiky, hlasové a dychové rozcvičky, hry s hlasom a dychom.

• Zaraďovať do VVČ hudobné chvíľky v priebehu celodenného pôsobenia, tematicky zhodne integrovať do procesu hudobné činnosti zamerané na tanečný pohyb a rytmus a klásť dôraz na zmysluplné uplatňovanie Orffových rytmických nástrojov.

• Zábrany prejaviť sa v sólo speve, príliš hlučný spev, alebo spev v nízkych polohách v dôsledku malého hlasového rozsahu, nesprávne dýchanie pri speve .

• Využívať hudbu a výtvarný prejav ako terapeutický účinok pre psychickú vyrovnanosť a pohodu dieťaťa.

• Spievať deťom detské ľudové a umelé piesne rozmanitého charakteru. • Sprevádzať spev detí hrou na hudobnom nástroji.

VÝTVARNÁ VÝCHOVA Pozitíva: - pozitívom vo výtvarnej oblasti boli pokusy o uskutočňovanie výtvarných činností smerujúcich k vzniku novotvarov z vystrihnutých a nalepených častí obrázkov, deti ich vedia doplniť kresbou alebo maľbou, podľa inštrukcií dokážu poskladať aj jednoduché priestorové útvary - pri výtvarných aktivitách mali deti možnosť experimentovať s farbami a rozlišovať okrem základných farieb aj ich odtiene, zvládli ponúkané techniky a prevažne správne ovládajú aj manipuláciu s výtvarnými nástrojmi, detské výtvory boli vyvesené na triednych výstavkách. Deti kreslili, maľovali a vyfarbovali podľa šablóny na rozličný materiál - veľký formát papiera, rady a často výtvarne vyjadrujú vlastné zážitky a skúsenosti, staršie deti vo väčšine dokážu nakresliť ľudskú aj zvieraciu postavu s vystihnutím hlavných znakov.

*Odporúčania:*

• Sledovať a usmerňovať detí na správne držanie tela, grafického materiálu a sklon papiera pri kreslení.

• Podchytenie talentovaných a nadaných detí vo výtvarnom prejave.

• Podporovať vyjadrovanie zážitkov kresbou, maľbou.

• Zvýšiť frekvenciu používania maľby u detí

• Rozvíjať elementárne grafomotorické zručnosti s cieľom uľahčiť začiatočné osvojovanie písania v 1. ročníku ZŠ.

***Vzdelávacia oblasť: Zdravie a pohyb***

Táto oblasť sa realizovala v podoblastiach zameraných na motorický rozvoj dieťaťa a pohybové schopnosti a zručnosti, zdravý životný štýl, hygienu a sebaobslužné činnosti. Deťom sme pomáhali pochopiť význam pohybu ako neoddeliteľnej súčasti každodenného života. Rozvoj elementárnych pohybových zručností a schopností sme podporili športovo-pohybovými akciami. U detí sme rozvíjali návyky súvisiace so zdravým životným štýlu, zvyšovali sme povedomie rodičov v oblasti zdravej výživy Pozornosť bola venovaná aj základným sebaobslužným činnostiam – obliekanie, vyzliekanie, obúvanie. Deti boli vedené aj k dodržiavaniu základných hygienických návykov a ku kultúre stolovania .

*Odporúčania:*

• Rozvíjať pohybové schopnosti a zručnosti detí s prihliadnutím na ich individuálne vývinové osobitosti.

• Upozorňovať deti na presné vykonávanie zdravotného cviku., správne dýchanie, technika nádychu a výdychu.

• Prekonávanie strachu z nezvyčajných polôh a postojov.

• Realizovať efektívne pobyty vonku so zameraním na rozmanitosť pohybových aktivít smerujúcich k prevencii detskej obezity.

• Rozvíjať samostatnosť pri sebaobslužných návykoch.

• Vytvárať pozitívny postoj k svojmu zdraviu a zdraviu iných.

**XI. ÚDAJE O VýSLEDKOCH INšPEKčNEJ čINNOSTI**

V školskom roku 2022/23 nebola v našej materskej škole vykonávaná inšpekčná činnosť.

**XII. ÚDAJE O PRIESTOROVýCH A MATERIáLNO – TECHNICKýCH PODMIENKACH**

Materská škola má 4 triedy, stabilné spálne pre 3 triedy, v jednej triede sa rozkladajú postieľky, 3 umyvárne s WC pre deti, 4 šatne s chodbičkou, kuchyňu, jedáleň, zborovňu, riaditeľňu, kanceláriu ekonómky, 2 toalety pre dospelých, práčovňu a sušiareň, sklad bielizne, čistiacich prostriedkov, sklady učebných pomôcok, výtvarných potrieb, telovýchovných pomôcok, kotolňa s plynovými kotlami na vykurovanie, pivničné priestory na uloženie náradia a náčinia potrebného pre úpravu areálu a hračiek pre hru v areáli MŠ.

Pre pobyt vonku slúži školská záhrada, ktorá umožňuje realizovať aktivity poskytujúce priestor pre učenie sa detí. Súčasťou školskej záhrady je zeleň, ktorá vytvára podmienky pre zdravie podporujúcu klímu. Vybavenie školskej záhrady tvoria pieskoviská a detské zariadenie pre rozvoj psychomotorických kompetencií, ktoré zodpovedajú technickej a bezpečnostnej norme.

Materská škola je vykurovaná plynovými kotlami umiestnenými v kotolni, priestory sú vykurované na primeranú a predpísanú teplotu. Poskytuje celodennú starostlivosť deťom vo veku 2 – 6 rokov a deťom s pokračujúcou školskou dochádzkou, v prípade záujmu poskytuje aj poldennú starostlivosť.

**Splnené úlohy pri rozvoji materiálno – technickej základne školy:**

* Výsadba ovocných a okrasných stromov v areáli MŠ .
* Doplnenie stabilných prvkov do areálu zameraných na pohybové a relaxačné aktivity.
* Nákup odrážadiel, bicyklov, kolobežiek.
* Rekonštrukcia plynovej kotolne.
* Výmena kobercov v herniach.
* Zatienenie pieskoviska.

Správa o podmienkach a výsledkoch výchovno-vzdelávacej činnosti materskej školy Svrčinovec č. 856 za školský rok 2022/23 bude zverejnená na prístupovom mieste v budove školy a na internetovej adrese školy: http://ms-svrcinovec.

Martina Petríková

riaditeľka MŠ Svrčinovec

Vo Svrčinovci, dňa 30.08.2023